google/wiki40b huggingface dataset:
उदयसिंह द्वितीय

व्यक्तिगत जीवन

उदयसिंह का जन्म चित्तौड़गढ़ में अगस्त १५२२ में हुआ था और इनका निधन १५७२ में हुआ था ,अपने पिता महाराणा सांगा के निधन के बाद रतन सिंह द्वितीय को नया शासक नियुक्त किया गया रत्न सिंह ने १५३१ में शासन किया था।राणा विक्रमादित्य सिंह के शासनकाल के दौरान तुर्की के सुल्तान गुजरात के बहादुर शाह ने चित्तौड़गढ़ पर १५३४ में हमला कर दिया था इस कारण उदयसिंह को बूंदी भेज दिया था ताकि उदयसिंह सुरक्षित रह सके। १५३७ में बनवीर ने विक्रमादित्य का गला घोंटकर हत्या कर दी थी और उसके बाद उन्होंने उदयसिंह को भी मारने का प्रयास किया लेकिन उदयसिंह की धाय (nurse) पन्ना धाय ने उदयसिंह को बचाने के लिए अपने पुत्र चन्दन का बलिदान दे दिया था इस कारण उदयसिंह ज़िंदा रह सके थे ,पन्ना धाय ने यह जानकारी किसी को नहीं दी थी कि बनवीर ने जिसको मारा है वो उदयसिंह नहीं बल्कि उनका पुत्र चन्दन था। इसके बाद पन्ना धाय बूंदी में रहने लगी। लेकिन उदयसिंह को आने जाने और मिलने की अनुमति नहीं दी।और उदयसिंह को खुफिया तरीक से कुम्भलगढ़ में २ सालों तक रहना पड़ा था।
इसके बाद १५४० में कुम्भलगढ़ में उदयसिंह का राजतिलक किया गया और मेवाड़ का राणा बनाया गया। उदयसिंह के सबसे बड़े पुत्र का नाम महाराणा प्रताप था जबकि पहली पत्नी का नाम महारानी जयवंताबाई था। कुछ किवदन्तियों के अनुसार उदयसिंह की कुल २२ पत्नियां और ५६ पुत्र और २२ पुत्रियां थी। उदयसिंह की दूसरी पत्नी का नाम सज्जा बाई सोलंकी था जिन्होंने शक्ति सिंह और विक्रम सिंह को जन्म दिया था जबकि जगमाल सिंह ,चांदकंवर और मांकनवर को जन्म धीरबाई भटियानी ने दिया था ,ये उदयसिंह की सबसे पसंदीदा पत्नी थी। इनके अलावा इनकी चौथी पत्नी रानी वीरबाई झाला थी जिन्होंने जेठ सिंह को जन्म दिया था।

कार्य

१५४१ ईस्वी में वे मेवाड़ के राणा हुए और कुछ ही दिनों के बाद अकबर ने मेवाड़ की राजधानी चित्तौड़ पर चढ़ाई की। हजारों मेवाड़ियों की मृत्यु के बाद जब लगा कि गढ़ अब न बचेगा तब जयमल और फत्ता आदि वीरों के हाथ में उसे छोड़ उदयसिंह अरावली के घने जंगलों में चले गए। वहाँ उन्होंने नदी की बाढ़ रोक उदयसागर नामक सरोवर का निर्माण किया था। वहीं उन्होंने अपनी नई राजधानी उदयपुर बसाई। चित्तौड़ के विध्वंस के चार वर्ष बाद उदयसिंह का देहांत हो गया था और अगला शासक जगमाल सिंह को बनाया गयाथा लेकिन कुछ ही दिनों बाद जगमाल को हटा कर महाराणा प्रताप को गद्दी पर बैठाया गया।

युद्ध

उदयसिंह की कोई बड़ी उपलब्धियां नहीं रही. सैनिक सफलता के पैमाने पर संभवत यह गुहिल वंश के सबसे कमजोर शासक साबित हुए. 1543 में जब शेरशाह सूरी ने चित्तौड़ पर आक्रमण करने की खबर आई तो इन्होने अपने दूत को भिजवाकर किले की चाबियां सूरी को सौप दी थी. ऐसा करके इन्होने किले के नुक्सान को तो बचा लिया मगर लड़ने से पहले ही हार स्वीकार कर ली थी. इन्होने अरावली की उपत्यकाओं के मध्य उदयपुर शहर की स्थापना की.
डब्ल्यू डी आर १३

डब्ल्यू डी आर १३ (WDR 13) कोशिकीय व आण्विक जीवविज्ञान केंद्र के वैज्ञानिकों द्वारा खोजा गया एक जीन है। इस जीन के प्रभाव से शरीर में मधुमेह के प्रति प्रतिरोधकता में वृद्धि होती है। इस जीन में इंसुलिन के गुण विद्यमान हैं।
एडमंड प्रथम

सैन्य खतरे

एडमंड एडवर्ड द एल्डर के बेटे के तौर पर राजा बना, अल्फ्रेड महान का पोता था, और वेसेक्स के ऍथेलवुल्फ का पड़पोता था। वेसेक्स का वेग्बर्ट और केंट का ईल्हमंड उसके पूर्वज थे। राज्याभिषेक के कुछ ही समय बाद से ही उसे तमाम सैन्य खतरों का सामना करना पड़ा। राजा ओलफ तृतीय गुथफ्रिथसन ने नॉर्थम्ब्रिया पर कब्ज़ा कर लिया था और इंग्लैंड की मध्यभूमियों पर आक्रमण कर दिया था। ९४२ में ओलफ़ की मृत्यु के बाद एदमंड ने दोबारा मध्यभूमियों को जीत लिया। सन् 943 में, एडमंड राजा यॉर्क का ओलैफ का गॉड-फ़ादर बना। ९४४ ई॰ में उसने नॉर्थम्ब्रिया को भी जीत लिया। उसी साल उसके सहयोगी यॉर्क के ओलैफ ने गद्दी छोड़ दी और आयरलैंड में डबलिन चला गया। ओलैफ़ ऐमलैब कुआरन के नाम से डबलिन का राजा बन गया। सन् 945 में, एडमंड ने स्ट्रैथक्लाइड का साम्राज्य जीत लिया लेकिन विजित क्षेत्र को स्कॉटलैंड के मैल्कम प्रथम को एक दूसरे रणनीतिक क्षेत्र के बदले दे दिया। एदम्ंद ने इस तरह से स्कॉटलैंड के साथ शांतिपूर्ण सीमा और मित्रतापूर्ण सह अस्तित्व की नीति लागू की। उसके शासनकाल में इंग्लैड में मठों का पुनर्निर्माण प्रारंभ हुआ।
शराबी (1964 फ़िल्म)

संक्षेप

केशव (देव आनन्द) अपने पिता, दीनानाथ, माँ और छोटी बहन के साथ भारत के एक छोटे से शहर में गरीबी में जीवन बिताते रहता है। वो एक शराबी रहता है और अपने पिता के गुजर जाने के बाद वो अपने आप को पूरी तरह बदलने का वादा करता है। उसके इस वादे से उसकी माँ और उसकी प्रेमिका, कमला (मधुबाला) को सुकून के पल मिलते हैं। इसी के साथ-साथ कमला के व्यापारी पिता, लक्ष्मीदास उसकी नौकरी एक कोयले के खदान में लगा देते हैं और उसकी शादी कमला से तय भी कर देते हैं।
इसके कुछ दिनों बाद ही केशव अपना वादा तोड़ देता है, जिससे लक्ष्मीदास उन दोनों की शादी रद्द कर देता है। उसकी माँ शहर छोड़ कर जाने की धमकी देती है तो कमला उससे बात करना ही छोड़ देती है। लक्ष्मीदास की सेहत खराब हो जाती है और वो मरते वक्त कमला से वादा लेता है कि वो किसी और से शादी कर ले। अपने साथ कोयले की खदान में काम करने वाले सैकड़ों मजदूरों की जान खतरे में डालने के कारण उसे वे लोग काली सूची में डाल देते हैं।
जायफल का वृक्ष

जायफल का वृक (वानस्पतिक नाम : Myristica fragrans) एक सदाबहार वृक्ष है जो इण्डोनेशिया के मोलुकस द्वीप (Moluccas) का देशज है। इसी वृक्ष से जायफल (nutmeg) तथा जावित्री (मेस/mace) दो प्रमुख मसाले प्राप्त होते हैं। यह चीन के गुआंगडांग तथा युन्नान प्रान्त, ताइवान, इण्डोनेशिया, मलेशिया, ग्रेनाडा, केरल, श्री लंका एवं दक्षिणी अमेरिका]] में खूब पैदा होता है।
कुपरेज स्टेडियम

यह महाराष्ट्र का एक प्रमुख खेल का मैदान हैं |
ज़िल-ए-हुमा

ज़िल-ए-हुमा (उर्दू: ظلِ ہما‎; २१ फ़रवरी १९४४ – १६ मई २०१४) पाकिस्तानी गायिका और प्रसिद्ध गायिका नूरजहाँ की पुत्री थीं। १६ मई २०१४ को गुर्दे की बीमारी और मधुमेह रोग से ७० वर्ष की आयु में उनका निधन हो गया।
ऋंगवेरपुर

'ऋंगवेरपुर'प्रयागराज रामायणकाल में गंगा के तट पर स्थित एक स्थान का नाम यह  है।
ऋंगवेरपुर के राजा महाराजा निषादराज थे, उनका नाम महाराजा गुह्यराज निषाद था। वे तीरथराज निषाद के पु्त्र एवं प्रयागराज के पौत्र थे और निषाद राज एक महान महाराजा थे
नैनोसेलुलोस

नैनोसेलुलोस (Nanocellulose) से आशय नैनो-संरचना वाले सेलुलोस से है। नैनोसेलुलोज या तो सेलुलोज का नैनोक्रिस्टल (CNC या NCC) हो सकता है या सेलुलोस नैनोफाइबर (CNF) ओ सकता है जिसे मैक्रोफिब्रिलेटेड सेलुलोस (MFC) या जीवाणुक नैनोसेलुलोज (bacterial nanocellulose) कहते हैं। जीवाणुक नैनोसेलुलोज, नैनो-संरचना वाले सेलुलोस हैं जो जीवाणु (बैक्टीरिया) द्वारा उत्पन्न किए जाते हैं।
तुम साथ हो जब अपने

तुम साथ हो जब अपने एक सोनी पल पर प्रसारित होने वाला एक धारावाहिक है। जो सोमवार से शनिवार रात ९ बजे देता है।
रोनिन

रोनिन मध्यकालीन जापान में ऐसे सामुराई को कहते थे जिसका अपने राजा या मालिक के साथ सम्बन्ध भंग हो गया हो, क्योंकि या तो राजा मारा गया हो या उसने सामुराई को किसी वजह से सेवा-निवृत कर दिया हो।
सामुराई मध्यकालीन जापान के क्षत्रिय होते थे जो निडर, युद्ध में ख़ुँख़ार, शास्त्रों के इस्तेमाल में अति-सक्षम और मरते दम तक अपने राजा से वफ़ादारी करने वाले माने जाते थे। किसी भी सामुराई का फ़र्ज़ था के वह अपने राजा से पहले मरे। अगर कोई राजा मारा जाता तो सामुराई का फ़र्ज़ था के उसके मारने वालों से बदला ले। जिस सामुराई का मालिक मर चूका हो या जिसने उसे किसी वजह से अपनी सेवा से निकाल दिया हो, उसकी स्थिति अत्यंत शर्मनाक मानी जाती थी और उसे फिर कभी कोई राजा अपनी सेवा में नहीं लेता था। ऐसे सामुराई को ही रोनिन कहते थे। रोनिन शहर से शहर भटकते थे। क्योंकि वो जांबाज़ थे और लड़ाई करने में निपुण थे, इसलिए कईं जापानी कथाओं में दर्शाया जाता है के किसी गाँव या स्त्री पर अत्याचार हो रहा है और एक बहादुर रोनिन आकर उनकी मदद करता है। ऐसी कहानियों में काफ़ी कशमकश दिखाई जाती है क्योंकि एक तरफ तो रोनिन का स्वयं से नफ़रत करने तक का गहरा दुःख होता है और दूसरी तरफ उसकी बहादुरी और सक्षमता होती है।
बजरंग पूनिया

बजरंग पूनिया (जन्म 26 फ़रवरी 1994) एक भारतीय पहलवान हैं। हरियाणा के गांव खूडन जिला झज्जर से हैं। खेल रत्न राजीव गांधी पुरस्कार २०१९ से नवाजा गया। इसके अतिरिक्त पदम श्री २०१९ से भी पुरस्कृत।  जिन्होंने 2018 के एशियन खेलों में पुरुषों की 65 किलोग्राम वर्ग स्पर्धा के फाइनल में जापान के पहलवान तकातानी डियाची को एकतरफा मुकाबले में 11-8 से शिकस्त दी। एशियाई खेलों में गोल्ड मेडल जीतने वाले भारत के 9वें पहलवान हो गए। बजरंग ने अपना यह गोल्ड मेडल पूर्व प्रधानमंत्री स्व॰ अटल बिहारी वाजपेयी को समर्पित किया।
चेलेंजर डीप

चेलेंजर डीप पृथ्वी के महासागरो का सबसे गहरा स्थान है। इसकी अधिकतम गहराई को आजतक मापा नहीं गया है पर औसतन गहराई ११,००० मीटर मापी गयी है।
एल एन टी महाविद्यालय

एल एन टी महाविद्यालय मुजफ्फरपुर स्थित बिहार विश्वविद्यालय का एक अंगीभूत महाविद्यालय है।
यह बिहार के एक प्रमुख कॉलेज है
हृदयराम

हृदयराम एक प्राचीन कवि एवं कृष्णदास जी के पुत्र थे। हृदयराम पंजाब के रहने वाले थे। वे रामभक्त थे, उनकी रचनाये भगवा राम को समर्पित थी। वे हनुमन्नाटक के रचयिता हैं।

परिचय

इन्होंने सन् १६२३ में संस्कृत के हनुमन्नाटक के आधार पर भाषा हनुमन्नाटक लिखा जिसकी कविता बड़ी सुंदर और परिमार्जित है। इसमें अधिकतर कविता और सवैये में बड़े अच्छे संवाद हैं। रामचरित मानस के रचयिता गोस्वामी तुलसीदास ने अपने समय की सारी प्रचलित काव्य पद्धतियों पर 'रामचरित' का गान किया। केवल रूपक या नाटक के ढंग पर उन्होंने कोई रचना नहीं की। तुलसीदास के समय से ही उनकी ख्याति के साथ साथ रामभक्ति की तरंगें भी देश के भिन्न भिन्न भागों में उठ चली थीं। अत: उस काल के भीतर ही नाटक के रूप में कई रचनाएँ हुईं जिनमें सबसे अधिक प्रसिद्ध हृदयराम का हनुमन्नाटक हुआ।
श्री बाली के अनुसार हृदयराम पंजाबी थे, तथा उनके "हनुमन्नाटक" को गुरु गोविन्द सिंह सदा अपने साथ रखते थे। इससे सीखो में भी बड़ा सम्मान हैं। पूरा ग्रन्थ लगभग डेढ़ हजार छंदों में समाप्त हुआ हैं। "हनुमन्नाटक" में हनुमान का चरित नहीं, अपितु भगवान राम का जीवन वृत्त, जानकी-स्वयंवर से लेकर राज्याभिषेक तक प्रस्तुत है।
ह्रदयराम के छन्द के उदाहरण निम्न हैं-
देखन जौ पाऊँ तौ पठाऊँ जमलोक,
 हाथ दूजो न लगाऊँ, वार करौं एक करको।
 मीजि मारौं उर ते उखारि भुजदंड, हाड़,
 तोरि डारौं बर अवलोकि रघुबर को।
 कासों राग द्विज को, रिसात भहरात राम,
 अति थहरात गात लागत है धार को।
 सीता को संताप मेटि प्रगट प्रताप कीनों,
 को है वह आप चाप तोरयो जिन हर को।
जानकी को मुख न बिलोक्यों ताते कुंडल,
 न जानत हौं, वीर पायँ छुवै रघुराई के।
 हाथ जो निहारे नैन फूटियो हमारे,
 ताते कंकन न देखे, बोल कह्यो सतभाइ के।
 पाँयन के परिबे कौ जाते दास लछमन,
 यातें पहिचानत है भूषन जे पायँ के।
 बिछुआ है एई, अरु झाँझर हैं एई जुग,
 नूपुर हैं, तेई राम जानत जराइ के।
सातों सिंधु, सातों लोक, सातों रिषि हैं ससोक,
 सातों रबि घोरे, थोरे देखे न डरात मैं।
 सातों दीप, सातों ईति काँप्यई करत और
 सातों मत रात दिन प्रान हैं न गात मैं।
 सातों चिरजीव बरराइ उठैं बार बार,
 सातों सुर हाय हाय होत दिन रात मैं।
 सातहूँ पताल काल सबद कराल, राम
 भेदे सात ताल, चाल परी सात सात मैं
एहो हनू! कह्यौ श्री रघुबीर कछू सुधि है सिय की छिति माँही?
 है प्रभु लंक कलंक बिना सुबसै तहँ रावन बाग़ की छाँहीं
 जीवति है? कहिबेई को नाथ, सु क्यों न मरी हमतें बिछुराहीं।
 प्रान बसै पद पंकज में जम आवत है पर पावत नाहीं।
रमेश चन्द्र महरोत्रा

[चित्र:|350px| डॉ॰ रमेश चंद्र महरोत्रा (17 अगस्त 1934 -) भारत के भाषावैज्ञानिक एवं हिन्दी साहित्यकार हैं।

परिचय

रमेश चंद्र महरोत्रा का जन्म मुरादाबाद (उ॰प्र॰) में हुआ था। उन्होने एम॰ए॰ (हिंदी, भाषाविज्ञान) तथा पी॰एच॰डी॰ व डी॰लिट्॰ (भाषाविज्ञान) में करने के उपरान्त हिन्दी शिक्षण के क्षेत्र में प्रवेश किया। १९५९ में वे सागर विश्वविद्यालय में भाषाविज्ञान के सहायक प्राध्यापक नियुक्त हुए। उसके बाद १९६६ में रायपुर में भाषाविज्ञान में रीडर बने। १९७८ में रायपुर में ही प्राध्यापक नियुक्त हुए। सेवानिवृत्ति के बाद रायपुर में ही अवैतनिक मानसेवी प्रोफेसर के रूप में कार्यरत हैं।

विद्वज्जनोचित संस्थाओं से विविधस्तरीय न्यूनाधिक संबद्धता

विश्‍ववि‍द्यालय अनुदान आयोग, संघ लोकसेवा आयोग, केन्द्रीय हिंदी निदेशालय, वैज्ञानिक तकनीकी शब्दावली का स्थायी आयोग -परामर्शदात्री समिति, राष्ट्रीय शैक्षणिक अनुसंधान एवं प्रशि‍क्षण केन्द्र परिषद्, केन्द्रीय हिंदी शि‍क्षण मंडल, पर्यावरण एवं वन मंत्रालय, मानव संसाधन विकास मंत्रालय, भारतीय सामाजिक विज्ञान अनुसंधान परिषद्, लिंग्विस्टिक सोसायटी ऑफ इंडिया, हिंदी साहित्य सम्मेलन, उत्तर प्रदेश हिंदी संस्थान, भारत सरकार कर्मचारी चयन आयोग (मध्य क्षेत्र), भारतीय भाषा परिषद, हरियाणा साहित्य अकादमी, बिहार राज्य सहायक सेवा चयन मंडल, राजस्थान लोक सेवा आयोग, मध्य प्रदेश उच्च शि‍क्षा अनुदान आयोग, मध्य प्रदेश लोक सेवा आयोग, मध्य प्रदेश हिंदी ग्रंथ अकादमी-प्रबंधक मंडल एवं कार्यसमिति, मध्य प्रदेश साहित्य परिषद्, मध्य प्रदेश पाठ्य पुस्तक निगम, मध्य प्रदेश भाषाविज्ञान परिषद्, आकाशवाणी परामर्शदात्री समिति, 22 विश्‍ववि‍द्यालयों के शोध-अनुभाग!
सतसई

परिचय

सतसई काव्य ने एक विशिष्ट परंपरा के रूप में प्रतिष्ठित होकर अपनी निजी विशेषताएँ विकसित की हैं। सतसई रचना की परंपरा "हाल" की गाथासप्तशती से आरंभ हुई। यह प्राकृत का ग्रंथ है तथा इसमें रस से सिक्त और लोकजीवन का सजीव चित्र प्रस्तुत करनेवाली गाथाएँ हैं। इसके बाद गोवर्धनाचार्य की "आर्यासप्तशती" संस्कृत में लिखी गई। अमरु कवि के "अमरुशतक" में भी शृंगाररस के मनोहारी श्लोक हैं। संख्यापरक इन ग्रंथों के प्रभाव से हिंदी साहित्य में सतसई रचना का चाव बढ़ा परंतु हिंदी साहित्य के प्रांगण में सतसई रचना का सतत विकास अपने निजी ढंग पर हुआ; वह अपने पूर्ववर्ती सतसई साहित्य से प्रभावित है परंतु उसका निर्जीव अनुकरण नहीं है।
हिंदी साहित्य में रीतिकाल के प्रमुख कवि बिहारीलाल की लिखी "बिहारी सतसई" ने बड़ी प्रसिद्धि पाई। हिंदी साहित्य में इस ग्रंथ का अत्यंत प्रचार हुआ तथा सतसईरचना के लिए इसने अनेक कवियों को प्रेरित किया। "बिहारी सतसई" की बढ़ती हुई लोकप्रियता देखकर अनेक मूर्धन्य कवियों के दोहों को भी बाद में "सतसई" का रूप दे दिया गया, जैसे "तुलसीसतसई"। मुक्तक काव्य का यह रूप इतना जनप्रिय हुआ कि हिंदी में सतसइयों का एक विशाल भंडार हमें उपलब्ध है। इनमें रहीम सतसई, तुलसी सतसई, बिहारी सतसई, रसनिधि सतसई, मतिराम सतसई, वृंद सतसई, भूपति सतसई, चंदन सतसई, विक्रम सतसई, राम सतसई के नाम प्रमुख हैं और ये सतसइयाँ मध्य युग में लिखी गई। आधुनिक काल में भी अनेक सतसइयाँ मध्य युग में लिखी गईं। आधुनिक काल में भी सतसइयाँ लिखी गईं जैसे हरिऔध कृत हरिऔध सतसई, वियोगी हरि की वीर सतसई भी बड़ी प्रसिद्ध और सामयिक रचनाएँ हैं।

प्रमुख विशेषताएँ

(1) सतसइयों में 700 या 700 से कुछ अधिक छंद होते हैं।
(2) सतसइयों में प्रमुख रूप से "दोहा" छंद का प्रयोग होता है; "दोहा" के साथ "सोरठा" और "बरवै" छंद का प्रयोग भी सतसईकार बीच बीच में कर देते हैं।
(3) सतसइयों, में प्रमुख रूप से शृंगाररस की प्रधानता है। शृंगार के अतिरिक्त नीति तथा भक्ति, वैराग्य को भी सतसईकारों ने लिया है। बिहारी सतसई शृंगारप्रधान रचना है, बृंद सतसई नीतिपरक काव्य है तथा तुलसी सतसई में भक्ति, ज्ञान, कर्म और वैराग्य के दोहे हैं। सतसईकारों ने अपनी सतसईयों में प्राय: इन सभी विषयों के दोहे कहे हैं। शृंगारप्रधान सतसईयों में शृंगार के साथ नीति तथा भक्ति और वैराग्य के दोहे भी मिलते हैं, जैसे बिहारी सतसई और मतिराम सतसई में। बृंद सतसई पूर्णत: नीतिसतसई है तथा तुलसी सतसई में भक्ति तया वैराग्य के दोहों के साथ नीति के दोहों की भी प्रधानता है। मुख्य रूप से शृंगार और नीति इन दोनों की प्रधानता सतसइयों में देखने को मिलती है।
(4) शृंगारकाल में भी आधुनिक सतसइयाँ लिखी गई जिनमें यदि एक ओर शृंगार और नीति की प्रधानता है तो दूसरी ओर "वीररस तथा करुणरस के नए विषयों को भी सतसईकारों ने लिखा है। सूर्यमल्ल मिश्रण की "वीर सतसई" तथा वियोगी हरि की वीर सतसई में राष्ट्रीयता को जगाने के लिए वीरोचित उक्तियाँ कही गई हैं और देश की दुर्दशा पर उन्होंने करुणा से युक्त दोहे कहे हैं। सतसई वस्तुत: मुक्तक काव्य की एक विशिष्ट परंपरा है।
वैशाख कृष्ण दशमी

वैशाख कृष्ण दशमी भारतीय पंचांग  के अनुसार द्वितीय माह की पच्चीसवी तिथि है, वर्षान्त में अभी ३०५ तिथियाँ अवशिष्ट हैं।
कुषाण कला

कुषाण कला कुषाण वंश के काल में लगभग पहली शताब्दी के अंत से तीसरी शताब्दी तक उस क्षेत्र में सृजित कला का नाम है, जो अब मध्य एशिया, उत्तरी भारत, पाकिस्तान और अफ़्गानिस्तान के कुछ भागों को समाहित करता है। 
कुषाणों ने एक मिश्रित संस्कृति को बढ़ावा दिया, जो उनके सिक्कों पर बने विभिन्न देवी देवताओं, यूनानी-रोमन, ईरानी और भारतीय, के द्वारा सबसे अच्छी तरह समझी जा सकती है। उस काल की कलाकृतियों के बीच कम से कम दो मुख्य शैलीगत विविधताएँ देखी जा सकती हैं: ईरानी उत्पत्ति की शाही कला और यूनानी रोमन तथा भारतीय स्ट्रोटोन से मिश्रित बौद्ध कला। ईरानी उत्पत्ति की शाही कला के सर्वश्रेष्ठ उदाहरण सात कुषाण राजाओं द्वारा जारी स्वर्ण मुद्राएं, शाही कुषाण प्रतिकृतियाँ (उदाहरण: कनिष्क की प्रतिमा) और अफगानिस्तान में सुर्ख कोतल में प्राप्त राजसी प्रतिकृतियाँ हैं। कुषाण कलाकृतियों की शैली कठिन, पुरोहितवादी और प्रत्यक्ष है और वह व्यक्ति की आंतरिक शक्ति व गुणों को रेखांकित करती है। इसमें मानव शरीर अथवा वस्त्रलंकार के यथार्थवादी चित्रण के प्रति कम अथवा लगभग कोई रुचि नहीं है। यह उस दूसरी शैली के विपरीत है जो कुषाण कला की गांधार व मथुरा शैलियों की विशेषता है।
अहुरा मज़्दा

अहुर मज़्दा अवस्ताई भाषा में प्राचीन ईरानी धर्म के एक देवता का नाम है जिन्हें पारसी धर्म के संस्थापक ज़रथुश्त्र ने अजन्मा और सर्वज्ञ परमेश्वर बताया था। इसके अलावा इनके लिए ओह्रमज़्द, होउरमज़्द, हुरमुज़, अरमज़्द और अज़्ज़न्दारा नाम भी प्रयोग किये जाते हैं। वे पारसी धर्म के सर्वोच्च देवता हैं और यस्न (पारसी पूजा विधि, जिसका संस्कृत सजातीय शब्द 'यज्ञ' है) में इन्हें सर्वप्रथम और सर्वाधिक सम्बोधित किया जाता है। अहुर मज़्दा को प्रकाश और अच्छाई उनके ख़िलाफ़ शैतानी दाएवों (देवों) का अध्यक्ष है अंगिरा मैन्यु।
आदिम हिन्द-ईरानी लोगों के धर्म में संसार और ब्रह्माण्ड में अच्छाई और सही व्यवस्था के महत्त्व पर ज़ोर था। जब भारतीय आर्य और ईरानी लोगों का विभाजन हुआ तो इस सही व्यवस्था के लिए संस्कृत में शब्द 'ऋत' बना और ईरानी भाषाओँ में इसका सजातीय 'अर्ता' (ارته‎) बना, जिसका एक अन्य रूप 'अशा' है। ध्यान दीजिये कि क्योंकि अंग्रेज़ी भी हिन्द-यूरोपीय भाषा परिवार की सदस्य है इसलिए उसमें भी सही के लिए इस से मिलता-जुलता 'राईट' (right) शब्द है। इसके विपरीत जाने वाली क्रिया को संस्कृत में 'द्रुह' और फ़ारसी में 'द्रुज' कहा गया, यानि 'झूठा' या 'बुरा'। पारसी धर्म में अहुर मज़्दा अर्ता के लिए और द्रुज के खिलाफ़ हैं जबकि अंगिरा मैन्यु उस से विपरीत है।

अहुर और असुर

'अहुरा' शब्द संस्कृत 'असुर' से सम्बन्धित है और 'मज़्दा' शब्द संस्कृत 'मेधा' से। ऋग्वेद में वरुण और कई देवताओं को 'असुर' की उपाधि दी गयी है (वैसे भी अहुरा मज़्दा के कई नामों में से एक है 'वरुन्')। इससे पता चलता है कि प्राचीन ईरानी लोग 'असुरों' की पूजा करते थे (जिनमें शायद कुछेक देव भी शामिल थे) और हिन्दुस्तानी आर्य लोग देवों की पूजा करते थे (जिनमें कुछेक असुर भी शामिल थे)।

परिचय

अहुरमज्द प्राचीन ईरान के पैगंबर ज़रथुस्त्र की ईश्वर (अहु=स्वामी, मज्द=परम ज्ञान) को प्रदत्त संज्ञा। सर्वद्रष्टा, सर्वशक्तिमान्‌, सृष्टि के एक कर्ता, पालक एवं सर्वोपरि तथा अद्वितीय, जिसे वंचना छू नहीं सकती और जो निष्कलंक है। पैगंबर की 'गाथाओं' अथवा स्तोत्रों में ईश्वर की प्राचीनतम, महत्तम एवं अत्यंत पवित्र भावना का समावेश मिलता है और उसमें प्राकृतिक शक्ति (स्थ्रोंपॉमर्फिक) पूजा का सर्वथा अभाव है जो प्राचीन आर्य और सामी देवताओं की विशेषता थी। धार्मिक नियमों में जिनका पालन करना प्रत्येक ज़रथुस्त्र मतावलंबी का कर्तव्य माना जाता है; उसे इस प्रकार कहना पड़ता है-मैं अहुरमज्द के दर्शन में आस्था रखता हूँ... मैं असत देवताओं की प्रभुता तथा उनमें विश्वास रखनेवालों की अवहेलना करता हूँ।
इस प्रकार प्रत्येक नवमतानुयायी प्रकाश का सैनिक होता है जिसका पुनीत कर्तव्य अंधकार और वासना की शक्तियों से धर्मसंस्थान के लिए लड़ना है।
ऐ मज्द! जब मैंने तुम्हारा प्रथम साक्षात पाया, इस प्रकार पैगंबर ने एक सुप्रसिद्ध पद में कहा है, मैंने तुम्हें केवल विश्व के आदि कर्ता के रूप में अभिव्यक्त पाया ओर तुमको ही विवेक का स्रष्टा (श्रेष्ठ, मिन्‌) एवं सद्धर्म का वास्तविक सर्जक तथा मानव जाति के समस्त कर्मों का नियामक समझा।
अहुरमज्द का साक्षात्‌ केवल ध्यान का विषय है। पैगंबर ने इसी लिए ऐसी उपमाओं और रूपकों का आश्रय लेकर ईश्वर के विषय में समझाने का प्रयास किया है, जिनके द्वारा अनंत की कल्पना साधारण मनुष्य की समझ में आ पाए। वह ईश्वर से स्वयं वाणी में प्रकट होकर उपदेश करने के लिए अराधना करता है और इस बात का निर्देश करता है कि अपने चक्षुओं से सभी व्यक्त एवं अव्यक्त वस्तुओं को देखता है। इस प्रकार की अभिव्यंजनाएँ प्रतीकात्मक ही कही जाएँगी।
तवलीन सिंह

तवलीन सिंह (जन्म १९५०) भारत की प्रसिद्ध स्तम्भकार, राजनैतिक लेखिका एवं साहित्यकार हैं।

परिचय

तवलीन सिंह का जन्म १९५० में मसूरी में हुआ था। उन्होने वेल्हाम कन्या विद्यालय में शिक्षा पायी। १९६९ में नई दिल्ली पॉलीटेकनिक से उन्होने लघु-अवधि का पत्रकारिता पाठ्यक्रम पूरा किया।उन्होंने पाकिस्तान के नेता सलमान तसीर से शादी की।उन दोनों से एक बेटा आतिश है।
उन्होने अपने करीअर की शुरुआत इंग्लैण्ड के 'इविनिंग मेल' से की। वहाँ ढाई वर्ष बिताने के बाद १९७४ में वे भारत लौटीं और 'स्टेट्समैन' में रिपोर्टर के तौर पर कार्य करना आरम्भ किया। १९८२ में 'टेलीलीग्राफ में विशेष संवाददाता के तौर पर जुड़ीं। 
१९८५ में तथा १९८७ में वे 'सन्डे टाइम्स' की दक्षिण एशिया सम्वाददाता के तौर पर कार्य किया। इसके बाद वे 'इण्डिया टुडे' तथा 'इण्डियन एक्सप्रेस' में फ्रेलांसर के रूप में कार्य करना शुरू किया।
१९९० में वे टेलीविजन के साथ जुड़ीं। उन्होने 'इपुल प्ल्स' और 'बिजनेस प्लस' नामक दो विडियो पत्रिकाएँ बनायी। स्टर प्ल्स के लिए उन्होने 'एक दिन एक जीवन' नामक एक हिन्दी साप्ताहिक प्रोग्राम भी संचालित किया।
सम्प्रति वे इण्डियन एक्सप्रेस और हितवद के लिए रविवार को एक स्तम्भ लिखतीं हैं।
उन्होंने पाकिस्तानी व्यवसायी एवम राजनीतिज्ञ, सलमान तासीर से शादी की जिससे उनका बेटा आतिश ताशीर हुआ ।
सरवनी

ध्रुवीय निर्देशांक: 23°10'35"N 75°1'30"E
मंदिर: श्री राधे कृष्ण मंदिर,रामदेव

                       मंदिर,तेजाजी मंदिर,माँ झांगर देवी 
                       मंदिर
पंचायत: सरवनी जागीर
सगा गांव: सरवनी बंट
पोस्ट: मूंदड़ी
विकासखंड: रतलाम
तहसील: रतलाम
जिला: रतलाम
संभाग: उज्जैन
प्रान्त: मध्यप्रदेश
देश: भारत
जातियां: भील,पाटीदार,तेली,चमार,बलाई
जनसंख्या 913
पुरुष 463
महिला 450
बच्चे(0-6) 132
लड़के 78
लड़की 54
कुल परिवार 275

  सामान्य          04

अन्य पिछड़ा वर्ग 80
अनुसूचित जाति 21
अनुसूचित जनजाति 170
साक्षरता 61.08%

  पुरुष         72.99

  महिला       49.49%

पड़ोसी गांव उत्तर में मुन्दरी,धतुरिया ,उत्तर पूर्व में

                    भाटीबड़ोदिया ,पूर्व में धोलका 
                    ,बड़छापरा,दक्षिण पश्चिम में ऊनी

ग्राम पंचायत

   वर्तमान सरपंच       बाबूलाल राठौड़

   वर्तमान उप सरपंच  

   सचिव                    धुलसिंह राणावत
गोपी किशन

संक्षेप

किशन (सुनील शेट्टी), एक अपराधी है जो हत्या के लिए 14 साल की कारावास पूरी करने के बाद घर लौटता है। किशन ने अपने बचपन में एक आदमी को मारा था, जब वह उसकी मां से छेड़छाड़ करने की कोशिश करता है। किशन सोचता है कि उसके पिता मर चुके हैं, लेकिन वह जान जाता है कि उसके पिता सूरज मल्होत्रा एक जौहरी थे जिन्होंने अपने साथी को मार डाला और कुछ कीमती गहने लेकर भाग गए। उसकी मां किशन को बताती है कि उसने सूरज को उसके बाद कभी नहीं देखा, और अब वह अंडरवर्ल्ड में एक गैंगस्टर हैं। किशन अपने पिता से उनके सभी अपराधों के लिए बदला लेने का फैसला करता है। वह सूरज के एक शक्तिशाली व्यक्ति सावंत (मोहन जोशी) को निशाना बनाता है। इस बीच, किशन का हमशक्ल गोपी पुलिस बल में एक कॉन्स्टेबल के रूप में काम करता है। गोपी की मां, पत्नी और एक बच्चा है, लेकिन उसे गंभीरता से नहीं लिया जाता है क्योंकि उससे कुछ भी सार्थक करने की हिम्मत नहीं होती है। किशन गोपी से मिलता है और अपने उद्देश्यों के लिए उसका इस्तेमाल करने का फैसला करता है। किशन गुंडों को निपटाना करना शुरू कर देता है, जबकि गोपी को श्रेय मिलना शुरू हो जाता है।
लियाकत अली जटोई

वे पाकिस्तान के प्रान्त, सिंध के पूर्व मुख्यमंत्री थे।
मोनू मुखर्जी

मोनू मुखर्जी बंगाली एवं हिन्दी फ़िल्मों के एक अभिनेता हैं।
मेघालय में शिक्षा

मेघालय राज्य में राज्य सरकार, निजी संगठनों एवं धार्मिक संस्थानों द्वारा संचालित विद्यालय होते हैं। शिक्षा का माध्यम अंग्रेजी ही है। अन्य भारतीय भाषाएं जैसे असमिया, बंगाली, हिन्दी, गारो, खासी, मीज़ो, नेपाली और उर्दु वैकल्पिक विषयों की श्रेणी में पढ़ाई जाती हैं। माध्यमिक शिक्षा की शिक्षा बोर्ड्स से सम्बद्ध है जैसे: